શીર્ષક: વૉટ્સઍપ પેમેન્ટ સિસ્ટમથી પેટીએમ સહિતના પેમેન્ટ પ્લેટફોર્મને શું અસર થશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એક લાખ ગ્રાહકો સાથે આ ફીચરનું બીટા વર્ઝન ટેસ્ટ થઈ રહ્યું છે.

આ ફીચર લૉન્ચ થઈ જતાં તેના 20 કરોડ યુઝર્સ તેમના વૉટ્સઍપ એકાઉન્ટથી નાણાં મોકલી અને પ્રાપ્ત કરી શકશે.

પણ ઑનલાઇન પેમેન્ટના ક્ષેત્રમાં એક મોટી અગ્રણી કંપની પેટીએમ માટે આ બાબત પડકારરૂપ છે. પેટીએમે તેની સામે મોરચો માંડી દીધો છે.

પેટીએમના સંસ્થાપક વિજય શેખર શર્માએ પહેલા દાવો કર્યો હતો કે વૉટ્સઍપ એક મહત્ત્વપૂર્ણ પેમેન્ટ નિયમને તોડી રહી છે, પણ સરકારે આ મામલે ઇન્કાર કરી દીધો છે.

ફ્રી બેઝિક્સ

હવે પેટીએમ વૉટ્સઍપની મૂળ કંપની ફેસબુક પર 'ફ્રી બેઝિક્સ'નું પુનરાવર્તન કરવાનો આરોપ લગાવી રહી છે.

બે વર્ષ પહેલા ફેસબુકે તેના ફ્રી બેઝિક્સ પ્લેટફોર્મ માટે કેટલીક ઇન્ટરનેટ સેવાઓ માટે એક ઇકોસિસ્ટમ બનાવવાની કોશિશ કરી હતી.

પણ આ આઇડિયાનો મોટાપાયે વિરોધ થતા તેને પડતી મૂકવામાં આવ્યો હતો.

તમને આ પણ વાંચવું ગમશે

પેટીએમના સિનિયર વાઇસ પ્રૅસિડેન્ટ દીપક એબૉટે બીબીસી સાથેની વાતચીતમાં દાવો કર્યો કે ફેસબુકની માલિકીવાળું વૉટ્સઍપ એક આ પ્રકારનો મોબાઇલ પેમેન્ટ ઇકોસિસ્ટમ બનાવવાની કોશિશ કરી રહ્યું છે.

તેમણે કહ્યું, "ફેસબુક માર્કેટ પર પ્રભુત્વ સ્થાપવા પ્રયાસ કરી રહ્યું છે. ફેસબુક માને છે કે માર્કેટ તૈયાર કરવા માટે આ એક સારી રીત છે."

પેટીએમના સંસ્થાપક વિજય શેખર

"તેઓ માને છે કે, યૂઝર્સને તેમની સિસ્ટમમાં જકડી રાખવા એક સારો યૂઝર અનુભવ આપે છે. ફ્રી બેઝિક્સ પણ આવું જ હતું."

"પણ અમને લાગે છે કે ખરેખર આ બાબત યૂઝરને સંપૂર્ણ અનુભવ નથી આપતી. પેટીએમમાં તમારી પાસે વિકલ્પ છે કે તમે કોઈ પણ વ્યક્તિને નાણાં મોકલી શકો છો."

"સામેવાળી વ્યક્તિ પાસે પેટીએમની ઍપ હોય કે ન હોય તમે નાણાં  મોકલી શકો છો. અમે આ વિકલ્પ ઉપલબ્ધ જ રાખીશું."

પેટીએમે વર્ષ 2010માં ભારતના બજારમાં પ્રવેશ કર્યો હતો અને નોટબંધી દરમિયાન તેના યૂઝર્સની સંખ્યામાં ખૂબ જ વધારો નોંધાયો હતો.

પેટીએમે 30 કરોડ યૂઝર્સ સાથે મોબીક્વિક, ફ્રીચાર્જ અને ફોનઍપ જેવી પેમેન્ટ ઍપ્સને પછડાટ આપી હતી.

ચીન અને જાપાનના રોકાણકારોના સહયોગથી પેટીએમે તેનું માર્કેટ બજેટ ઊંચું રાખ્યું અને તેના બિઝનેસ નેટવર્કનો ઝડપથી વિસ્તાર કર્યો.

પેટીએમે બૅન્કિંગ સેવા પણ શરૂ કરી અને ભવિષ્યમાં વીમા ક્ષેત્રમાં પણ હાથ અજમાવી શકે છે.

પણ હવે રમતના નિયમો બદલાઈ ચૂક્યા છે. ફેસબુક પાસે બે મોટી તાકત છે.

તેની પાસે ભંડોળની અછત નથી અને તેની ચેટઍપ પાસે પહેલાથી જ 23 કરોડ યુઝર્સ છે.વળી તેની બીટા...